Национални парк Алонисос

Национални парк Алонисос (грч. Εθνικό Θαλάσσιο Πάρκο Αλοννήσου Βορείων Σποράδων, ΕΘΠΑΒΣ) је основан председничким декретом 16. маја 1992. године и један је од највећих заштићених поручја у Грчкој. Осим морског подручја, Парк укључује и острво Алонисос, шест мањих острва (Перистера, Кира Панагиа, Гиоура, Псатхоура, Пипери и Скантзоура), као и 22 ненасељена острва. Налази се у региону Северних Спорадских острва, у северном Егејском мору. Историја Томас Шулц-Веструм, немачки зоолог и творац документарних филмова о животињама, након низа истраживачких мисија на острвима 1976. године, први пут је приметио велику еколошку и биолошку вредност и предложио стварање заштићеног подручја. Шест година касније, локални рибари на острву Алонисос су након консултација прихватили изгледе за оснивање парка у региону и обавезали су се да помогну у његовој заштити. Године 1986, Канцеларија за префектуру Магнезије је издао прву наредбу за заштиту региона, након чега су уследиле одлуке министарстава за питања околине, пољопривреде и трговачке морнарице. Новоформирана невладина организација Мама, састављена од младих морских биолога, 1990. године успоставила је стални тим у подручју резервата и набавила истраживачки брод IFAW-ODYSSEAS за помоћ у системском праћењу популације медитеранске медведице, који је остао до 2006. године. Годину дана касније основали су у Алонисосу први здравствени центар ове врсте у Медитерану. Председничким декретом, који је донесен ради разграничења заштићених зона и мера заштите, превиђено је стварање локалне Агенције за управљање резервама. Невладина организација Мама, уз помоћ Европске комисије, покренула је програм подршке и надзора. Ова акција се спроводи са локалним оператерима брзе пловидбе Алонисос и првих неколико година у блиској сарадњи са Рибарском задругом Алонисос. Након студије о животној средини која је трајала неколико година, донесена је заједничка одлука којом се утврдио састав управног одбора Парка. Укупна одговорност за управљање резерватом прешла је на нову управну агенцију. Географија Површинама острва доминирају стене. Главне карактеристике су стрме стеновите падине које се спуштају до мора и пећина, које су важан део станишта медведице. Различити типови земљишта се сусрећу на острву Алонисос. Што се тиче воде - извори слатке воде су ретки. Географска изолација подручја, његова морфологија, ограничени ступањ људског уплитања и нетакнуто стање природног окружења чине копнена и морска подручја Парка идеалним стаништем за многе угрожене врсте биљака и животиња Клима Медитеран се карактерише са умереним падавинама током зиме и дугим сушним летима. Просечна годишња температура износи 17 °C, а просечна количина падавина је 515 mm. Флора и фауна Острва су прекривена медитеранском шумом и вегетацијом макије као и многе врсте четинара, дивље маслине, вресови. Гарига је такође честа појава и састоји се од многих врста. Подводна морска трава је посебно значајна за развој других организама и задржавање и кружење суспендованих честица и различитих супстанци у морској средини и они су у широком опсегу у овом подручју. Подручје Парка је важно станиште за многе врсте риба (око 300), птице (до 80 врста), гмизавце и сисаре. Поред средоземне медведице, овде се могу наћи црвени кораљ, мрки соко, морски вранац и дивља коза. Неке од птица које се виде су орао, корморан и бели галеб. Подводна фауна је такође разноврсна, са многим врстама бентоса и риба. Различите врсте делфина и неке врсте китова могу се видети у региону, као што су обични делфин , пругасти делфин, кљунасти делфин, гринд и уљешура. Референце Спољашње везе alonissos-park.gr/ https://web.archive.org/web/20180421080514/http://alonnisos.net/en/alonnisos/archive/alonnisos_national_marine_park